CONVOCATORIA DE 400 BOLSAS DE PRÁCTICA LABORAL EN EMPRESAS PRIVADAS DA PROVINCIA DE PONTEVEDRA 2016
ADMINISTRACIÓN LOCAL — Provincial — Deputación Provincial (Bolsa de práctica laboral, 10/08/2016)

Con fundamento no artigo 35.2. b da Lei 7/85, de 2 de abril, reguladora das bases do réxime local, a Xunta de Goberno da Deputación de Pontevedra, na sesión do 5 de agosto de 2016, acorda aprobar a convocatoria de 400 bolsas de práctica laboral no sector empresarial da provincia de Pontevedra, que se rexerá polas seguintes: Estas bases teñen por obxecto convocar, en réxime de concorrencia competitiva e de acordo cos principios de obxectividade e publicidade, 400 bolsas de práctica laboral relacionadas no anexo I desta convocatoria e destinadas a titulados universitarios ou de formación profesional, segundo os casos, sen experiencia laboral previa no ámbito da súa titulación, coa finalidade de promover e completar a súa formación en áreas de coñecemento ou actividades que poidan facilitar a súa incorporación ó mercado laboral. Poderán ser beneficiarias destas bolsas as persoas físicas que, tendo plena capacidade de obrar e non estando inhabilitadas para obter axudas e subvencións públicas, reúnan os seguintes requisitos: 1.—Ter a nacionalidade española ou dun dos países membros da Unión Europea 2.—Estar en posesión do título esixido no anexo I para cada unha das bolsas convocadas na data en que remate o prazo de presentación de instancias.3.—Ter finalizados os estudos obxecto da bolsa con posterioridade ó 1 de xaneiro do 2005 4.—Non ter ningunha enfermidade nin incapacidade física, psíquica ou sensorial que poida impedir o desenvolvemento da actividade obxecto da bolsa 5.—Non beneficiarse na actualidade dunha bolsa dos plans de práctica laboral da Deputación nos distintos centros ou servizos, nin nos concellos ou empresas da provincia, tomándose como referencia para tal efecto o período de tempo que transcorre desde a data da publicación desta convocatoria no Boletín Oficial da Provincia de Pontevedra (BOPPO) ata o día en que teña lugar a adxudicación das bolsas.6.—Non beneficiarse con anterioridade dunha bolsa de duración superior a seis meses dos plans de práctica laboral do organismo provincial nos distintos centros ou servizos, nin nos concellos ou empresas da provincia.7.—Non beneficiarse con anterioridade dunha bolsa remunerada de duración superior a seis meses na institución provincial nin nos organismos autónomos.8.—Constar no padrón de calquera termo municipal da provincia de Pontevedra con anterioridade ao 1 de xaneiro do ano 2016 ou acreditar unha antigüidade no padrón dun mínimo de cinco anos 9.—Constar no Servizo Público de Emprego como demandante ou en mellora de emprego 10.—Non ter experiencia laboral previa superior a 6 meses na profesión ou área de coñecementos, entendendo por isto non ter anteriormente un contrato polos grupos de cotización correspondentes aos niveis formativos da titulación esixida nin de alta como autónomo por un período de tempo de duración superior a seis meses en actividades relacionadas co obxecto da bolsa 11.—Acreditar o nivel Celga IV (para as bolsas de titulacións universitarias) e o Celga III (para as bolsas destinadas a ciclos superiores de formación profesional) 12.—Ter a disposición de asumir os gastos de desprazamento ao centro de traballo de destino 13.—Non incorrer en ningunha das prohibicións sinaladas no artigo 13 da Lei 38/2003, de 17 de novembro, xeral de subvencións (LXS) A dotación económica das bolsas, determinada polo nivel de titulación, será de oitocentos (800,00) euros ao mes para as persoas con titulación universitaria e de setecentos (700,00) euros ao mes para as de ciclos superiores de formación profesional, cantidades que se imputarán ás aplicacións orzamentarias 16/240.2410.481.47 e 16/240.2410.160.03. O pagamento das bolsas realizarase a partir da data de incorporación da persoa beneficiaria, por mensualidades completas ou pola parte proporcional. Esta cantidade será incompatible con calquera outra actividade remunerada, calquera que sexa a súa natureza. Non obstante, a entidade adxudicataria das bolsas de prácticas deberá sufragar os gastos de desprazamento e estancia orixinados pola realización, fóra do lugar da residencia, de determinados estudos e informes relacionados coa formación práctica da persoa bolseira, de acordo cos límites previstos no Real decreto 462/2002, de indemnizacións por razón do servizo.1. As solicitudes de participación nesta convocatoria deberán presentarse da seguinte forma: 1) En primeiro lugar será necesario realizar unha preinscrición a través da páxina web da Deputación de Pontevedra (www.depo.es), para o que se deberán seguir estes pasos: Os candidatos deberán asegurarse da validez e operatividade do número de teléfono móbil para poder recibir as comunicacións necesarias durante todo o proceso, debendo notificar á Deputación calquera cambio deste número.2) A continuación deberase presentar o xustificante electrónico xerado durante o proceso de preinscrición, debidamente asinado, no Rexistro xeral da institución provincial, dentro do prazo establecido no apartado dous, xunto coa seguinte documentación que deberá entregarse nesta orde: a) Fotocopia do documento nacional de identidade en vigor ou calquera outro que o substitúa b) Certificado ou volante de empadroamento actualizado con data posterior ó 1 de xaneiro do 2016 no que se acredite a data de alta ou antigüidade no padrón municipal c) Documento acreditativo da titulación esixida ou de estar en condicións de obtela na data en que remate o prazo para presentar as solicitudes d) Certificado do expediente académico no que conste a nota media, calculada segundo o sistema establecido no R. d. 1125/03, de 5 de setembro, para a súa valoración na fase de concurso, ou o que corresponda para os ciclos formativos segundo o previsto no R. d. 1147/2011, de 29 de xullo. e) Certificado acreditativo do nivel correspondente de coñecemento da lingua galega f) Declaración xurada na que a persoa interesada se compromete a renunciar, en caso de ser seleccionada, a calquera tipo de actividade remunerada durante a vixencia da bolsa. g) Certificado que acredite non ter ningunha enfermidade nin incapacidade física, psíquica ou sensorial que poida impedir o desenvolvemento da actividade obxecto da bolsa, ou declaración xurada da persoa solicitante de que cumpre este requisito. h) Informe de vida laboral da Tesourería Xeral da Seguridade Social actualizado, con data posterior ao día no que se publica esta convocatoria. É preciso entregar todas as páxinas e, en caso de ter experiencia laboral no mesmo grupo de cotizaciónnon relacionada coa titulación, débese entregar tamén unha fotocopia do contrato de traballo e certificado das tarefas realizadas. i) Fotocopia da tarxeta de demanda ou mellora de emprego actualizada j) Declaración xurada de non beneficiarse na actualidade dunha bolsa dos plans de práctica laboral da Deputación nos distintos centros ou servizos, nin nos concellos ou empresas da provincia, tomándose como referencia para tal efecto o período de tempo que transcorre desde a data da publicación desta convocatoria ata o día en que teña lugar a adxudicación das bolsas k) Declaración xurada de que non se beneficiou anteriormente dunha bolsa de duración superior a seis meses dos plans de práctica laboral do organismo provincial nos distintos centros ou servizos, nin nos concellos ou empresas da provincia l) Declaración xurada de non beneficiarse anteriormente dunha bolsa remunerada nos extinguidos organismos autónomos, de duración superior a seis meses m) Declaración xurada de ter a disposición de asumir os gastos de desprazamento ao centro de traballo de destino n) Calquera outra documentación acreditativa dos méritos alegados para a fase de concurso non recollida nos apartados anteriores 2. O prazo de presentación de solicitudes será de vinte días naturais, contados a partir do día seguinte ao da publicación desta convocatoria no BOPPO.3. As persoas solicitantes estarán, en canto á presentación das instancias, ao disposto no artigo 23, nos apartados 3, 4 e 5 da LXS, en todo o que sexa de aplicación, ademais do recollido no apartado primeiro desta cláusula. Unha vez expirado o prazo de presentación de instancias a Deputación ditará unha resolución na que se declarará aprobada a lista de persoas admitidas e excluídas, especificando, no seu caso, os motivos de exclusión. Este documento publicarase na páxina www.depo.es. As persoas excluídas ou omitidas disporán dun prazo de cinco días hábiles, contados a partir do seguinte ao da publicación da resolución, para poder emendar, no seu caso, o defecto que motivase a súa exclusión. No suposto de se produciren reclamacións deberá ditarse unha nova resolución, estimándoas ou desestimándoas e aprobando a lista definitiva, que será publicada na web da institución provincial. Dentro deste prazo poderán emendar os defectos formais da documentación acreditativa dos méritos alegados na presentación de instancias. Para a selección das persoas bolseiras constituirase unha comisión, que estará integrada polos seguintes membros: O proceso de selección desenvolverase en dúas fases. A primeira, de concurso e valoración da documentación presentada polas persoas admitidas e, a segunda, de realización dunha proba tipo test sobre o contido do programa.1) Primeira fase: baremo de méritos. Os méritos acreditados polas persoas interesadas dentro do prazo de presentación de solicitudes serán valorados conforme aos seguintes criterios e ata un máximo de 10 puntos: a) Expediente académico: ata un máximo de 4,00 puntos, segundo a nota media calculada para as titulacións universitarias polo R. d. 1125/03, de 5 de setembro, e para os ciclos de formación profesional polo R. d. 1147/2011, de 29 de xullo. No caso de que algunha das titulacións convocadas non estea calculada polas normas referidas ou estas non se especifiquen valorarase con 0,00 puntos b) Por ter un doutoramento relacionado co contido da bolsa, 2,00 puntos c) Por cada máster universitario relacionado co contido da bolsa, 0,50 puntos por máster, ata un máximo de 2 puntos d) Por posuír unha titulación académica distinta e relacionada coas prácticas que se van desenvolver, de nivel igual ou superior á esixida no expediente da bolsa á que opta, 0,50 puntos por título ata un máximo de 1 punto (neste apartado non se terán en conta as titulacións de nivel inferior que sexan necesarias para a obtención doutras de nivel superior) e) Por transcorrer catro ou máis anos desde a finalización dos estudos universitarios, 1 punto f) Por transcorrer entre tres e catro anos desde a finalización dos estudos universitarios, 0,90 punto g) Se transcorreron entre dous e tres anos desde a finalización dos estudos universitarios, 0,80 puntos h) Se transcorreron menos de dous anos desde a finalización dos estudos universitarios, 0,70 puntos i) Se transcorreu menos dun ano desde a finalización dos estudos universitarios, 0,60 puntos As persoas candidatas que accedan con titulacións de licenciatura, arquitectura ou enxeñería (títulos pre-Bolonia) que teñan unha resolución oficial da súa correspondencia co nivel 3 MECES (Marco Español de Cualificación para a Educación Superior) terán unha puntuación de 0,50 puntos de Máster universitario. Nesta fase só se terán en conta os méritos que se xustifiquen documentalmente dentro do prazo de presentación de instancias así como os méritos alegados dentro deste prazo que fosen xustificados con posterioridade no prazo de emenda de defectos formais. As puntuacións outorgadas serán publicadas na web www.depo.es. 2) Segunda fase: proba tipo test, de carácter obrigatorio e non eliminatorio. Consistirá en contestar por escrito un test de 20 preguntas con catro respostas alternativas propostas polo tribunal e correspondentes ás seguintes materias nun tempo máximo de 20 minutos: 1.—A Constitución española de 1978. Principios, dereitos e deberes dos españois.2.—A prevención de riscos laborais; Actuacións do empresario en materia de prevención de riscos laborais e organización de recursos para as actividades preventivas.3.—As bases desta convocatoria.4.—A procura do posto de traballo: A demanda de emprego, a solicitude do posto de traballo ante a oficina de emprego dos servizos públicos de emprego, a solicitude dun posto de traballo ante as axencias de colocación e a busca dun posto de traballo en países da Unión Europea, no espazo Económico Europeo ou na Confederación Suiza.5.—O contrato de traballo, formalización e características do contrato de traballo, modalidades. O material para poder preparar os temas 3, 4 e 5 pódese atopar neste mesmo documento así como na Guía laboral do Ministerio de Emprego e Seguridade Social que está publicada na web do propio Ministerio. Esta proba valorarase de 0,00 a 2 puntos. A data e mais a hora na que deberá constituírse cada tribunal, ademais do día e a hora para a realización desta proba será determinada polo deputado delegado de Persoal mediante resolución, xuntamente coa aprobación da lista definitiva de persoas admitidas e excluídas e a composición do tribunal, que se publicará mediante anuncio en www.depo.es polo menos con 5 días hábiles de antelación. As persoas aspirantes convocaranse para esta proba nun único chamamento, quedando decaídas no seu dereito as que non comparezan a realizalo e consecuentemente quedarán excluídas do proceso, agás nos casos debidamente xustificados, que resolverá o tribunal. Deberán presentarse para realizaren esta proba provistas do DNI ou doutro documento fidedigno acreditativo da súa personalidade a xuízo do tribunal. Na realización e corrección desta proba garantirase o anonimato, para o que o tribunal poderá empregar os medios que considere oportunos. Á puntuación obtida polas persoas aspirantes na proba tipo test sumaráselle a que corresponda á valoración de méritos, acadándose así a puntuación final. En caso de empate nas puntuacións das persoas aspirantes a orde de prelación determinarase pola maior puntuación acadada na nota media global do expediente académico. Na páxina www.depo.es publicaranse as puntuacións outorgadas, xunto coa relación de candidaturas seleccionadas por orde decrecente para cada unha das titulacións convocadas, indicando as candidatas ou candidatos seleccionados e os correspondentes suplentes.6. Os aspirantes seleccionados, por orde de maior a menor puntuación, deberán elixir a empresa/entidade na que desenvolverán as prácticas entre aquelas que figuran no anexo I como destinatarias das bolsas convocadas. O procedemento para a elección de destinos describirase nas instrucións que se publicarán na web da Deputación unha vez sexan publicados os resultados do proceso de selección, nos que figurarán os candidatos seleccionados e suplentes de cada expediente.7. Unha vez finalizado o proceso de selección e adxudicadas as bolsas cos seus correspondentes destinos, de producirse unha ampliación do número de bolsas convocadas, estes novos destinos adxudicaranse aos candidatos suplentes das titulacións afectadas seguindo a orde de puntuación obtida no proceso de selección descrito.8. No caso de non haber candidatos suficientes para algunha das bolsas convocadas e atendendo ás características ou ó perfil das mesmas, con carácter excepcional e por razóns da urxencia, poderase recorrer ós servizos públicos de emprego para a preselección de candidatos que reúnan os requisitos esixidos nestas bases. O Servizo de RR. HH. e Formación, á vista das actas das comisións seleccionadoras constituídas e a elección realizada polos bolseiros, formulará as propostas de adxudicación das bolsas convocadas ó órgano competente para a resolución do procedemento, especificando os bolseiros que resultan beneficiarios das titulacións convocadas. As listaxes cos candidatos suplentes para os casos de renuncia, incumprimento de obrigas, incapacidade sobrevida ou calquera outra causa que implique a perda da condición de bolseiro publicaranse na web da Deputación www.depo.es A resolución, que porá fin á vía administrativa, publicarase na páxina web da Deputación, expresando a identidade do bolseiro, a empresa de destino, a contía das bolsas, a duración e a data de efectos. Contra esta resolución poderase interpoñer un recurso potestativo de reposición de conformidade co disposto nos artigos 116 e 117 da Lei 30/1992, de 26 de novembro, de réxime xurídico das administracións públicas e do procedemento administrativo común ou, directamente, un recurso contencioso-administrativo, no prazo de dous meses, contados desde o día seguinte ó da notificación da Resolución, de conformidade coa Lei 29/1998, de 13 de xullo, reguladora dadita xurisdición. Por outra parte, tras adherirse a Deputación de Pontevedra á Estratexia de emprendemento e emprego para os mozos do Goberno de España, con recoñecemento expreso por parte do Ministerio de Emprego e Seguridade Social, as persoas físicas e xurídicas beneficiarias do Plan de práctica laboral autorizan, polo feito de participar neste, a remisión dos datos que requira o Ministerio con fins estatísticos. Establécense as seguintes condicións xerais: 1.—As bolsas terán unha duración de 6 meses, contados desde a data na que a persoa adxudicataria comece o seu labor na empresa correspondente, e poderán ser prorrogadas por outros 6 meses por acordo da Xunta de Goberno, cumprindo o disposto na cláusula décima destas bases e sempre que exista dotación orzamentaria. En caso de urxencia poderá prorrogarse por Resolución Presidencial dando conta á Xunta de Goberno.2.—As bolsas serán incompatibles con calquera outra actividade remunerada, de calquera natureza, exceptuando as indemnizacións por razón do servizo que deberá sufragar a empresa.3.—As persoas beneficiarias comprometeranse a observar o horario de traballo e a disciplina da empresa onde se desenvolva a súa práctica laboral co fin de non entorpecer o labor do persoal do centro, non podendo exceder dun máximo de 40 horas semanais, que poderán ser distribuidas tendo en conta as necesidades de servizo da empresa.4.—O feito de aceptar e facer uso destas bolsas non xera ningunha relación laboral nin funcionarial coa Deputación de Pontevedra nin coa empresa na que se desenvolvan as actividades da práctica laboral, polo que non implica, en consecuencia, ningún tipo de compromiso para un posterior contrato ou vinculación con este organismo provincial nin coa referida empresa.5.—O pagamento do importe da bolsa realizarase por mensualidades vencidas. As cantidades correspondentes estarán suxeitas ás retencións que procedan, de conformidade co previsto no R. d. 439/2007, de 30 de marzo, polo que se aproba o Regulamento do imposto sobre a renda das persoas físicas, así como na orde pola que se desenvolven as normas reguladoras da cotización á Seguridade Social para o ano correspondente.6.—As bolsas que queden vacantes despois do período de prórroga non se cubrirán cos candidatos suplentes.1. Antes de que transcorranos últimos quince días do quinto mes do período de duración da bolsa o beneficiario estará obrigado a presentar unha memoria sobre o conxunto dos traballos realizados, especificando os obxectivos conseguidos, a metodoloxía empregada e os principais resultados dos estudos practicados. O titor, á vista da memoria presentada, emitirá un informe de avaliación e proposta indicando se procede ou non a prórroga, do que dará traslado ó Servizo de RR. HH. e Formación da Deputación para a súa tramitación, cun mes de antelación á data prevista de finalización.2. A Xunta de Goberno, en vista do informe da xefa doServizo de Recursos Humanos e Formación da Deputación de Pontevedra, resolverá esta solicitude, tendo en conta as dispoñibilidades orzamentarias e o aproveitamento demostrado polo bolseiro. En calquera momento a Xunta de Goberno poderá, a proposta das empresase mediante resolución motivada, revogar a bolsa da persoa adxudicataria que non cumpra debidamente as condicións esixidas nestas bases ou as normas xerais de funcionamento daempresa de destino, aténdose ó establecido nos artigos 36 e seguintes da Lei 38/2003, de 17 de novembro, xeral de subvencións, e suspendendo o aboamento da bolsa. Neste senso, daranse por finalizadas as prácticas do bolseiro cando concorran algunha das seguintes causas: 1.—Renuncia voluntaria por parte do bolseiro. Esta implicará a perda dos dereitos formativos e económicos que puideran corresponderlle. As renuncias deberán estar motivadas por unha causa xustificada. En caso contrario poderá penalizarase a persoa bolseira coa imposibilidade de participar en próximas convocatorias de plans de práctica laboral da Deputación de Pontevedra.2.—Renuncia da empresa á bolsa solicitada e adxudicada. A renuncia quedará supeditada á existencia de motivos xustificados, previamente aceptados pola Deputación. De non existir causa xustificada poderá penalizarse á empresa coa imposibilidade de participar en próximas convocatorias ou de obter calquera outro tipo de axuda ou subvención desta institución, quedando sometidos ás responsabilidades e ó réxime sancionador que, sobre infraccións administrativas en materia de subvencións, establecen os artigos 52 a 69 da Lei 38/2003, de 17 de novembro, xeral de subvencións.3.—Incumprimento das obrigas dalgunha das partes. No caso de incumprimento grave das obrigas esenciais por parte da empresa adxudicataria resolverase a bolsa, que poderá adxudicarse a outra empresa que solicitasea dita titulación e que estea en condicións de asumir o bolseiro afectado por esta situación durante o tempo restante.4.—Baixa por incapacidade temporal de duración superior a trinta días ou no caso de maternidade de duración superior a seis semanas.5.—Mutuo acordo entre a empresa e o bolseiro De concorrer algunha das causas previstas no artigo 37 da Lei 38/2003, de 17 de novembro, xeral de subvencións, poderá esixirse o reintegro total cando o beneficiario incumpra total e absolutamente as condicións impostas para a concesión e a execución da bolsa. En caso de renuncia da empresa á bolsa concedida sen causa xustificada a Deputación realizará as xestións oportunas para poder destinar o bolseiro a outra empresa, no caso de existir destinos dispoñibles, a fin de lle dar continuidade á bolsa de prácticas convocada pola institución provincial. Entre tanto a bolsa queda en suspenso durante un período que non poderá exceder de tres meses e o bolseiro pasará a ocupar o primeiro lugar da relación de candidatos suplentes en dita titulación. De igual modo se procederá nos casos de resolución da bolsa por causas xustificadas non imputables ó bolseiro. Transcorridos os tres meses perderá o dereito a ela e unicamente poderá acceder a unha novabolsa por substitucións. En caso de maternidade, enfermidade ou accidente, o bolseiro percibirá a prestación correspondente da Seguridade Social. En tal caso, a Deputación non complementará ningunha cantidade adicional á citada prestación. Esta situación non ocasionará a finalización das prácticas, agás cando a ausencia exceda os trinta días continuados nos casos de enfermidade ou accidente e de seis semanas no caso de maternidade. No suposto de que se supere dito prazo, a Deputación poderá dar por concluída a práctica laboral do bolseiro. No caso de que o bolseiro renuncie antes da finalización do período de prácticas, deberá presentar no Rexistro xeral da Deputación a correspondente solicitude dirixida ó Servizo de RR. HH. e Formación e informar previamente o seu titor, indicando o motivo da renuncia e a data do último día efectivo de prácticas no centro de destino. De non existir causa xustificada penalizarase a persoa bolseira coa imposibilidade de participar en próximas convocatorias de plans de práctica laboral da Deputación de Pontevedra. En tal situación a empresa poderá solicitar que se cubra a bolsa que queda vacante polo tempo restante cun candidato suplente, segundo a orde de puntuación obtida no proceso de selección. Se non chegan a cubrirse o número total de bolsas convocadas para unha determinada titulación por falta de candidatos as empresas afectadas poderán solicitar que se adxudiquen as bolsas vacantes que teñen outorgadas a aspirantes suplentes doutros procesos ou titulacións seguindo a orde de puntuación establecida. Son obrigas dos bolseiros as seguintes: 1.—Incorporarse á empresa na data sinalada 2.—Respectar, en todo momento, a normativa da empresa, seguindo as instrucións que lle sexan dadas e cumprir o programa formativo 3.—Desenvolver unha actitude favorable para a súa integración na empresa e aplicarse con total dilixencia e aproveitamento 4.—Observar e cumprir o horario das prácticas co fin de non entorpecer o labor do persoal do centro 5.—Cumprir as medidas de prevención que en cada caso se deban adoptar, pola súa propia seguridade e saúde e pola de aquelas outras persoas ás que lles poida afectar a súa actividade a causa dos seus actos ou omisións 6.—Usar adecuadamente as máquinas, aparatos, ferramentas, substancias perigosas, entre outras, que utilice no seu proxecto, de acordo coas instrucións do fabricante ou responsable do prácticas 7.—Utilizar correctamente os medios e equipos de protección facilitados pola empresa, de acordo coas instrucións recibidas 8.—Gardar con absoluto rigor o segredo profesional sobre cantas informacións poidan chegar a coñecer en relación co proceso produtivo, sistemas técnicos empregados na empresa ou calquera aspecto económico ou comercial de análoga natureza e non explotar aqueles traballos realizados na práctica obxecto deste convenio, sen a autorización expresa, en ambos os casos, da empresa. Este compromiso será válido, non só durante a práctica, senón unha vez finalizada esta, por un período que, no seu caso, determinará a propia empresa 9.—Asistir ás accións formativas que organice a empresa dentro da xornada laboral relacionadas coas súas prácticas 10.—En caso de enfermidade ou accidente o bolseiro deberá comunicarlle a súa situación á empresa e á Deputación, presentando o oportuno parte médico xustificativo 11.—En caso de renuncia o bolseiro quedará obrigado a comunicárllelo á empresa e á Deputación con 7 días hábiles de antelación 12.—Achegarlle ó organismo provincial unha copia da vida laboral actualizada transcorridos tres meses desde a finalización das prácticas Son dereitos dos bolseiros os seguintes: 1.—Ser informados sobre a forma de proceder en caso de emerxencia, primeiros auxilios ou evacuación 2.—Recibir formación en materia preventiva e sobre as instalacións nas que se desenvolven as prácticas 3.—Gozar do permiso necesario para a realización de exames de carácter oficial, achegando a correspondente xustificación 4.—Gozar dun permiso de 2 días hábiles de descanso por mes de prácticas, que se poderán solicitar de forma independente por meses ou ó final do período Os beneficiarios destas bolsas estarán sometidos ás responsabilidades e ó réxime sancionador que, sobre infraccións administrativas en materia de subvencións, establecen os artigos 52 a 69 da Lei 38/2003, de 17 de novembro, xeral de subvencións. Transcorridos seis meses desde o final do proceso selectivo a documentación presentada, agás a instancia, será destruída, polo que se lles recomenda ós interesados que a retiren no referido prazo. Para o desenvolvemento e control das prácticas constituirase unha comisión de seguimento, coa finalidade de resolver as incidencias e dúbidas que se produzan no seu desenvolvemento. A comisión estará presidida por un deputado, ou persoa en quen delegue, e estará integrada por tres técnicos da Deputación. A comisión terá as seguintes competencias no desenvolvemento do programa de prácticas: 1. Garantir que as prácticas se corresponden cos compromisos asumidos pola empresa 2. Resolver os problemas que se susciten na súa execución 3. Propoñer medidas en relación ás incidencias que xurdan durante a realización das prácticas A comisión reunirase cando o considere necesario con calquera das partes e como mínimo antes de que finalice o período de duración das prácticas. A convocatoria, a selección das persoas candidatas e a realización dos traballos que dan dereito ás bolsas suxeitaranse ó previsto nestas bases, á Lei xeral de subvencións e á Lei de réxime xurídico das administración públicas e do procedemento administrativo común.